CELEX: 32018D1242
Language: et
Date: 2018-09-14 00:00:00
Title: Komisjoni rakendusotsus (EL) 2018/1242, 14. september 2018, milles käsitletakse teatavaid ajutisi kaitsemeetmeid seoses sigade Aafrika katkuga Belgias (teatavaks tehtud numbri C(2018) 6072 all) (EMPs kohaldatav tekst)

14.9.2018   
               
               
                  ET
               
               
                  Euroopa Liidu Teataja
               
               
                  LI 231/1
               
            
         KOMISJONI RAKENDUSOTSUS (EL) 2018/1242,
         14. september 2018,
         milles käsitletakse teatavaid ajutisi kaitsemeetmeid seoses sigade Aafrika katkuga Belgias
         
            
               (teatavaks tehtud numbri C(2018) 6072 all)
            
         
         (Ainult hollandi- ja prantsuskeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 3,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 3,
         ning arvestades järgmist:
         
                     (1)
                  
                  
                     Sigade Aafrika katk on kodu- ja uluksigade populatsiooni kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
                  
               
                     (2)
                  
                  
                     Sigade Aafrika katku juhtumi korral uluksigadel on oht, et haigusetekitaja võib levida muudele uluksigade populatsioonidele ja seakasvatusettevõtetesse. Seetõttu võib see elussigadega või sigadest saadud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
                  
               
                     (3)
                  
                  
                     Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artiklis 15 on sätestatud, et pärast ühe või mitme sigade Aafrika katku juhtumi kinnitamist uluksigadel tuleb võtta teatavad meetmed.
                  
               
                     (4)
                  
                  
                     Belgia on teatanud komisjonile, milline on praegu olukord tema territooriumil seoses sigade Aafrika katkuga pärast kõnealuse taudi juhtumite esinemist kõnealuse liikmesriigi Ardennide piirkonnas, ning on direktiivi 2002/60/EÜ artikli 15 kohaselt võtnud mitmeid meetmeid, sealhulgas kehtestanud nakkuspiirkonna, kus kohaldatakse kõnealuse direktiivi artiklis 15 osutatud meetmeid, et taudi levikut tõkestada.
                  
               
                     (5)
                  
                  
                     Et ära hoida tarbetuid häireid liidusiseses kaubanduses ning ohtu, et kolmandad riigid kehtestavad põhjendamatuid kaubandustõkkeid, on vaja Belgias koostöös selle liikmesriigiga liidu tasandil määratleda sigade Aafrika katku nakkuspiirkond.
                  
               
                     (6)
                  
                  
                     Seega tuleks kuni alalise taime-, looma-, toidu- ja söödakomitee järgmise kohtumiseni esitada käesoleva otsuse lisas Belgias kehtestatud nakkuspiirkond koos selle kehtivusajaga.
                  
               
                     (7)
                  
                  
                     Käesolev otsus tuleb läbi vaadata alalise taime-, looma-, toidu- ja söödakomitee järgmisel kohtumisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Belgia tagab, et Belgia kehtestatud nakkuspiirkond, kus kohaldatakse direktiivi 2002/60/EÜ artikliga 15 ette nähtud meetmeid, hõlmab vähemalt käesoleva otsuse lisas loetletud piirkondi.
         
         
            Artikkel 2
            Käesolevat otsust kohaldatakse kuni 30. novembrini 2018.
         
         
            Artikkel 3
            Käesolev otsus on adresseeritud Belgia Kuningriigile.
         
         
            Brüssel, 14. september 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
      
      
         
            LISA
            
                        Artiklis 1 osutatud nakkuspiirkonnana määratletud Belgia piirkonnad
                     
                     
                        Kohaldamise lõppkuupäev
                     
                  
                        Nakkuspiirkond on piiratud päripäeva:
                        
                                    —
                                 
                                 
                                    Prantsusmaa piiriga
                                 
                              
                                    —
                                 
                                 
                                    the N85
                                 
                              
                                    —
                                 
                                 
                                    the N83
                                 
                              
                                    —
                                 
                                 
                                    the N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    the N879: Grand-Rue
                                 
                              
                                    —
                                 
                                 
                                    the N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    the E411/E25
                                 
                              
                                    —
                                 
                                 
                                    Luksemburgi Suurhertsogiriigi piiriga
                                 
                              
                     
                        30. november 2018